కిలో రూ.100 దిగువకు రావాల్సిందే
 
న్యూఢిల్లీ, సెప్టెంబరు 19: పప్పుదినుసుల ధరలుకిలో రూ.100 దిగువకు తీసుకురావాలని పండుగసీజన్లలో పప్పుదినుసుల ధరలు పెరగకుండా చూడాలని కేంద్ర ప్రభుత్వం నిర్ణయించింది. కేంద్ర ఆహార మంత్రి రామ్‌విలాస్‌ పాశ్వాన్‌ ఇప్పటికే అన్ని రాష్ట్ర ప్రభుత్వాలకు స్పష్టమైన ఆదేశాలుజారీచేసారు. వాణిజ్యవర్గాలకథనం ప్రకారం చూస్తే కంది, మినుములు కిలో 105-110 రూపాయలుగా విక్రయిస్తున్నారు. చనా, పెసర పప్పులు కిలోకు 100గా విక్రయిస్తు న్నట్లు తేలింది. ఒకదశలోఏడాది కొన్ని మార్కెట్లలో కిలో రూ.200కు సైతం ఎగబాకిన సంగతి తెలిసిందే. రెండు సంవత్సరాలపాటు వరు సగా కరవుపరిస్థితులు అలుముకుని పంటలు దెబ్బతిన్న కారణంగా పప్పుదినుసుల దిగుబడులు పూర్తిగా అడుగంటాయి. పలితంగా దిగు మతులపైనే ఆధారపడిన భారత్‌లో వ్యాపారులు, డీలర్లు సిండికేట్‌గా మారడం, రిటైల్‌ మాల్స్‌, చైన్స్‌లో కూడా కృత్రిమ కొరత సృష్టించి ధరలు పెరుగుదలకు శతవిధాలా ప్రయత్నాలు జరిగాయి. గత వారం లో రాష్ట్రప్రభుత్వాల కార్యదర్శులతో జరిగిన సమావేశంలో కేంద్ర మంత్రి పాశ్వాన్‌ మిల్లర్లు, దిగుమతిదారులు కిలో 100 రూపాయలు దిగువన ఉండేటట్లు చర్యలు తీసుకోవాలని కార్యదర్శులకు ఆదేశాలు జారీచేసారు. కృత్రిమ కొరతకోసం నిల్వచేసిన వ్యాపారుల పై దాడులు ప్రారంభించాలని, దిగుమతిదారులు డిమాండ్‌ ఎక్కువగా ఉన్నపుడు ఎందుకు తక్కువ దిగుమతులు చేస్తున్నదీ ఆరాతీయాలని కోరారు. పప్పులు, ఆహారోత్పత్తుల సంఘం వైస్‌ఛైర్మన్‌ బిమల్‌ కొఠారి మాట్లా డుతూ మంత్రి కిలో వందకు దిగువకు ధరలు తీసుకురూవాలని కోరా రని వెల్లడించారు.
వాణిజ్యవేత్తలు, వర్తకులు మరింతగా పప్పుదినుసు లు దిగుమతులు చేసుకోవాలని సూచించారు. ఇప్పటికే 2.5 నుంచి మూడు మిలియన్‌టన్నుల కంది,మినుము, చనా, పెసర వంటి పప్పు దినుసుల కొరతఉందని అక్టోబరు నుంచి జనవరి మధ్యకాలంలో ఈ పప్పుదిను సులు మార్కెట్‌కు విస్తారంగారావాల్సి ఉంద న్నారు. పప్పుదినుసుల ధరలు హోల్‌సేల్‌ మార్కెట్‌లో కిలో వంద రూపాయలకుపైబడి విక్రయిస్తే పంట దిగు బడులు పెంచేందుకు రైతులుఎక్కువ సాగుచేస్తారని, దిగు మతులు కూడా పెరుగుతాయన్నది అంచనా. అయితే పప్పుదినుసుల ధరలు గడచిన రెండునెలలుగా 25-30 శాతం దిగజారాయని ఆహారమంత్రిత్వశాఖ కార్యదర్శి వెల్ల డించారు. దిగుమతిదారులు అధికధరల వద్ద దిగుమ తులు చేసుకుంటే కనీసం రూ.1500 కోటలవరకూ నష్టం వాటిల్లుతుందని వ్యాపారులసంఘం వైస్‌ఛైర్మన్‌ బిమల్‌ కొఠారి వివరించారు. గతఏడాది భారత్‌గరిష్టంగా 5.8 మిలియన్‌ టన్నుల పప్పుదినుసులు దిగుమతులుచేసుకుం ది. ప్రపంచ మార్కెట్లలో కంది, మినుములకే ఎక్కువ కొరత ఉంది. ఇక పప్పుదినుసుల ఉత్పత్తులను పరిశీలిస్తే 2016-17లో 22మిలియన్‌ టన్నులుగాఉంటాయి. ఉత్పత్తిపరంగాచూస్తే 16.47మిలియన్‌ టన్నులుగా ఉంది. 2014-15ఆర్థిక సంవత్సరంలో 17.15 మిలియన్‌ టన్నులు దిగుడులు సాధించారు. 2013-14లో మాత్రమే అత్యధికంగా 19.25 మిలియన్‌టన్నులు పప్పుదినుసులు దిగుబడులుసాధించింది. ఇతర సంవ త్సరాల్లో కొరతను అధిగమించేందుకు దిగుమతులే శరణ్యం అయ్యాయి.